title: Melanocorypha calandra
text: A calandra común u calandria común (nombre scientifico: Melanocorypha calandra (L., 1766)) ye una au paseriforme d'a familia Alaudidae propia d'espacios ubiertos, como campos, praus y estepas, que se puede trobar en os países mediterranios y Orient Proximo.
  
  Descripción 
  
  Ye un paixaro de costumbres prou terrestres, que se gosa desplazar caminando por tierra, anque ye bien capable de volar. Mesura entre 25 y 27 cm de largaria y pesa arredol de 80 gramos, por o que ye una alaudida graniza, de mida comparable con un tordo.
  
  O plumache ye marrón, pardo por alto y subtilment más claro por debaixo. Tiene dos tacas negras en o cuello que pueden recordar a un collar. No tiene dimorfismo sexual aparent.
  
  As calandrias cantan con muita finura, y lo fan tanto as fembras como os masclos. Pueden imitar as cantas d'atras aus.
  
  Alimentación 
  
  Como todas as Alaudidae, a calandria ye un paixaro granivoro que s'alimenta de cerials y simients principalment. Tamién mincha una gran variedat d'invertebraus, como insectos, arainas, miriapodos y cucos.
  
  Imáchens
  
  Se veiga tamién 
  
  Calandra.
  Calandra (desambigación).
  Aloda.
  Cocullada.
  
  Referencias
  
  Vinclos externos 
  
  Aus presents en Aragón